Last saved by: Bartalos Gabriel

OKRESNÁ PROKURATÚRA DUNAJSKÁ STREDA 
Nám. sv. Štefana 1, 929 21 Dunajská Streda 1

Číslo: 1 Pv 657/14/2201-3	Dunajská Streda 02.11.2016 
EEČ: 2-16-82-2016
U Z N E S E N I E
Trestná vec:	obv. XXXXX
Trestný čin:	prečin: nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona
Rozhodol: 	prokurátor Okresnej prokuratúry Dunajská Streda
Podľa § 217 odsek 1 Trestného poriadku vyslovujem, že obvinený:
XXXXX
dátum narodenia: XXXXX
miesto narodenia: XXXXX 
trvalé bydlisko: XXXXX XXXXX
väzba: nie
mladistvý
ktorý je trestne stíhaný pre trestný čin:
-	prečin: nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona
štádium: dokonaný trestný čin
forma trestnej súčinnosti: jeden páchateľ vo veci
sa v skúšobnej dobe, určenej uznesením prokurátora Okresnej prokuratúry Dunajská Streda zo dňa 13.6.2016, spisová značka 1 Pv 657/14/2201, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 6. augusta  2014 v čase okolo 18.30. hod. v XXXXX v budove Obvodného oddelenia Policajného zboru XXXXX vo svojom ošatení, a to vo svojej mikine modrej farby značky XXXXX v prednom vačku prechovával sušenú rastlinu zelenej farby neznámeho pôvodu o celkovej hmotnosti 0,7 g, ktorá má vykazujúce znaky omamných a psychotropných látok, jedov alebo prekurzorov a preto bol predložený k analýze na Kriminalistický a expertízny ústav  XXXXX k vypracovaniu znaleckého posudku, z ktorého vyplýva, že v plastovom vrecku s tlakovým uzáverom sa nachádzal sušený rastlinný materiál vykazujúci morfologické znaky rastlinného rodu XXXXX (konope) s celkovou hmotnosťou 615 mg  obsahujúci účinnú látku konope – tetrahydrokanabinolu (THC) v množstve väčšom  ako 20 mg, ktoré množstvo považuje Kriminalistický a expertízny ústav za minimálne 2 obvykle jednorazové dávky drogy, 
Uznesením prokurátora Okresnej prokuratúry Dunajská Streda zo dňa 13.6.2016, spisová značka 1 Pv 657/14/2201, bola určená skúšobná doba pre jednotlivých obvinených nasledovne:
	XXXXX, dátum narodenia: XXXXX
12 mesiacov
Odôvodnenie:
 Uznesením prokurátora Okresnej prokuratúry Dunajská Streda sp. zn. 1 Pv 657/14 - 8 zo dňa 17.12.2014 bolo podľa § 216 ods. 1 Trestného poriadku podmienečne zastavené trestné stíhanie vedené proti obv. ml. XXXXX za prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 ods. 1 Tr. zákona, ktorého sa dopustil na tom skutkovom základe, ako je to uvedené vo výrokovej časti tohto uznesenia. Uznesenie podľa § 216 ods. 1 Trestného poriadku nadobudlo právoplatnosť dňa 8.1.2015. 

Podľa § 216 ods. 2 Trestného poriadku bola obvinenému určená skúšobná doba na 12 mesiacov, ktorá mu uplynula dňom  8.1.2016.     
 
Po uplynutí skúšobnej doby bolo zisťované, či obvinený počas plynutia skúšobnej doby splnil podmienky uvedené v ustanovení § 217 ods. 1 Trestného poriadku

Podľa § 217 ods. 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

Vedenie riadneho života obvineným, voči ktorému bolo podmienečne zastavené trestné stíhanie, predpokladá jeho ďalšiu bezúhonnosť, teda jeho neodsúdenie za iný trestný čin, resp. nepostihnutie za priestupok, iný správny delikt alebo disciplinárne previnenie.

Z odpisu z registra trestov obvineného vyplýva, že okrem podmienečného zastavenia trestného stíhania tunajšou prokuratúrou, obvinený v ňom nemá žiaden záznam. 
Zo správy Okresného úradu Dunajská Streda, odbor všeobecnej vnútornej správy vyplýva, obvinený v Ústrednej evidencii priestupkov Ministerstva vnútra SR nemá žiadny záznam.

Vzhľadom na vyššie uvedené skutočnosti obvinený splnil všetky podmienky pre vyslovenie osvedčenia sa v skúšobnej dobe, a preto bolo rozhodnuté tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú je možné podať do 3 dní od  jeho  doručenia  cestou  podpísanej  prokuratúry na Krajskú  prokuratúru v Trnave. Sťažnosť má odkladný účinok.

JUDr. Gabriel Bartalos
prokurátor